Z A P I S N I K
14. sjednice Vijeća Mjesnog odbora „Bartol Kašić“, 
održane 8. srpnja 2026. (srijeda), u prostoru MO “Bartol Kašić”, Selska cesta 3
s početkom u 18:30 sati


NAZOČNI ČLANOVI VIJEĆA:
Bojana Brozd, Maja Koprivanac, Tomislav Abel, Zoran Stajčić i Sandra Krznar Piskor

NENAZOČNI ČLANOVI VIJEĆA: Sanja Kucan, Tomislav Kolačny

Ostali pristuni: -

Predsjedava: Sandra Krznar Piskor, predsjednica Vijeća 

Zapisnik sastavila: S.K.P.

Vijećnici su materijale za 14. sjednicu zaprimili elektroničkim putem.

Predsjednica konstatira da je prisutno 5 od 7 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.

Predsjednica daje na glasovanje zapisnik s 13. sjednice. Zapisnik je jednoglasno usvojen (uz izuzetak članice Vijeća B.B. koja nije bila prisutna na 13. sjednici pa nije u mogućnosti glasati o Zapisniku predmetne sjednice). 

Vijeće usvaja slijedeći  

           DNEVNI RED 

1. Zaključak o prijedlogu rješavanja nepropisnog parkiranja na križanju Gradišćanske i Cankareve ulice – donošenje zaključka  
2. Zaključak o ugrozi za pješake uz biciklističku stazu u Prilazu baruna Filipovića - donošenje zaključka
3. Zaključak o prijedlogu za rješenje problema manjka parkirnih mjesta Vukovićeva 6 – donošenje zaključka
4. Zahtjev za redovno korištenje prostora mjesnog odbora „Bartol Kašić“
 - Možemo!  ( četvrtak 18 – 20 h )
      5. Pitanja, prijedlozi, obavijesti:
         - prijedlozi iz maila Upravne škole Zagreb vezano za stazu uz potok Črnomerec
         - informacija o uklanjanju spremnika za otpad u Ul. Željka Maričića

Ad 1.	Prijedlog zaključka o rješavanju nepropisnog parkiranja na križanju Gradišćanske i Cankareve ulice – donošenje zaključka

Predsjednica informira vijećnike o predmetu rasprave i odlučivanja. 
Svi vijećnici sudjeluju u raspravi. 
Vijeće jednoglasno donosi

ZAKLJUČAK
[bookmark: _Hlk205897558]o prijedlogu rješavanja nepropisnog parkiranja na križanju Gradišćanske i Cankareve ulice


1. Vijeće Mjesnog odbora „Bartol Kašić“ je raspravljalo o prijedlogu sugrađana J.M. o nepropisnom parkiranju kod križanja Gradišćanska – Cankareva. Vozila se nepropisno parkiraju na nogostup, na mjestu prilaza isključivo za interventna vozila, za što se prethodno uklone niski betonski stupovi koji bi trebali služiti kao prepreka parkiranju. 

2. Vijeće je suglasno s mišljenjem sugrađana da je ovakva praksa loša i opasna te zato predlaže da se na ovo mjesto postave podizni stupići sa senzorima za interventna vozila. Do postavljanja ovih stupića, Vijeće traži pojačani nadzor prometnog redarstva.

3. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost.

Ad 2. Zaključak o ugrozi za pješake uz biciklističku stazu u Prilazu baruna Filipovića - donošenje zaključka

Predsjednica informira vijećnike o predmetu rasprave i odlučivanja. 
Svi vijećnici sudjeluju u raspravi. 
Vijeće nije donijelo zaključak vezano na primjedbu o nepropisno parkiranim kamionima i automobilima na tom dijelu ulice. Također, Vijeće nije donijelo zaključak o prijedlogu uvođenja mjera smirivanja prometa, na dijelu oko i nakon Doma zdravlja (postavljanje kamera za nadzor brzine, uspornika prometa, dodatne horizontalne i vertikalne signalizacije te pojačani komunalni i prometni nadzor).

Vijeće jednoglasno donosi
ZAKLJUČAK

o uklanjanju ugroze za pješake uz biciklističku stazu u Prilazu baruna Filipovića

1. Vijeće je raspravljalo o zaprimljenoj prijavi sugrađana A.H. o neadekvatnoj izvedbi biciklističke staze koja ugrožava pješake i prevelikim brzinama automobila u Prilazu baruna Filipovića. 

2. Vijeće je suglasno s prijedlogom sugrađana da je staza namijenjena pješacima na mjestu kod ulaza u Nadcestariju III preuska za siguran prolaz pješaka kad su vrata tog dvorišta otvorena te predlaže da Gradski ured uputi zamolbu Nadcestariji da se ta vrata u radno vrijeme zatvaraju i drže zatvorenima. 

3. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost uz molbu da kao jedino nadležno i mjerodavno tijelo za promet razmotri i prijavu sugrađana o nepropisnom parkiranju i mjerama smirivanja prometa u ulici Prilaz baruna Filipovića i uvede učinkovite mjere zaštite pješaka na navedenom potezu. 

Ad 3. Zaključak o prijedlogu za rješenje problema manjka parkirnih mjesta Vukovićeva 6 – donošenje zaključka

Predsjednica informira vijećnike o predmetu rasprave i odlučivanja. 
Svi vijećnici sudjeluju u raspravi. 
Vijeće jednoglasno donosi
ZAKLJUČAK
[bookmark: _GoBack]                   o prijedlogu za rješenje problema manjka parkirnih mjesta Vukovićeva 6  

1. Prema naputku Predsjednice VGČ-a, Vijeće je ponovo raspravljalo o problemu manjka parkirališnih mjesta u Vukovićevj ulici. 

2. Vijeće predlaže da se mjesto koje je do prošle godine bio parkiralište kod kućnog broja 11 vrati stanarima ulice opet kao parkirališno mjesto. Zbog radova na Ilici u ljetnim mjesecima 2025. i privremene jednosmjerne regulacije prometa u Vukovićevoj, to mjesto je označeno žutim kosim crtama i ostalo je tako označeno. Budući da se tu svejedno povremeno parkiraju automobili koji ne plaćaju parkiranje i ne mogu zbog toga biti sankcionirani jer ovo nije mjesto za tu namjenu, vraćanje parkirališnog mjesta se čini boljim rješenjem. Vijeće traži da se uklone privremene žute kose crte kod kbr Vukovićeva 11.  Također, Vijeće moli provjeru potrebe za 2 parkirališna mjesta rezervirana za osobe s invaliditetom u ovoj ulici jer osim što su ta mjesta prazna, u okolnim ulicama postoje također prazna mjesta za osobe s invaliditetom.

3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.  

Ad. 4 Zahtjev za redovno korištenje prostora mjesnog odbora „Bartol Kašić“
Zbog promijenjenih pravila o korištenju prostora mjesne samouprave i činjenice da prostor MO B. Kašić zbog vlasničkih odnosa nije u aplikaciji za kratkotrajno korištenje prostora, o ovoj točki dnevnog reda nije se rasporavljalo. 

Ad.5	Pitanja, prijedlozi i obavijesti
Budući da zaduženi referent Gradskog ureda za mjesnu samoupravu, promet, komunalne poslove, civilnu zaštitu i sigurnost nije bio prisutan, o novostima vezano uz predviđene obavijesti o prijedlozima Upravne škole Zagreb vezano za stazu uz potok Črnomerec i informacijama o statusu uklanjanju spremnika za otpad u Ul. Željka Maričića nije se moglo raspravljati.
Ostalih pitanja, prijedloga i obavijesti nije bilo. 

Sjednica je završila u 19.15 sati.

KLASA: 024-08/26-003/1485
URBROJ: 251-13-11-4/013-26-2
Zagreb, 8. srpanj 2026.	



							       Predsjednica Vijeća Mjesnog odbora
				          			                        „Bartol Kašić“

     Sandra Krznar Piskor           

